EkBass/fiwiki-20250220-pages-articles huggingface dataset:
Georg Fredrik Pistolekors

Georg Fredrik Pistolekors (28. lokakuuta 1802 Sääminki – 26. maaliskuuta 1872 Sääminki) oli suomalainen sotilas ja virka- ja valtiopäivämies. Pistolekorsin vanhemmat olivat Gustaf Magnus Pistolekors ja Catharina Elisabet Pistolekors ja puolisot vuodesta 1830 Emelie Sofia Justina Malm (k. 1839) ja vuodesta 1840 Antoinette Fredrika Jägerhorn af Spurila (k. 1877), kenraaliluutnantti Georg Henrik Jägerhornin tytär. Pistolekors oli kadetti Haapaniemen sotakoulussa ja Haminan kadettikoulussa, josta hän siirtyi 1820 vänrikkinä sotapalvelukseen. Luutnantiksi Pistolekors yleni 1823, sotapalveluksesta hän erosi 1829. Hän toimi sitten Viipurissa virkamiehenä, kollegiasessorin arvon hän sai 1836. Pistolekors erosi tehtävistään muuttaessaan Ruotsiin 1840, joskin hän palasi sieltä sittemmin takaisin Suomeen.Geni: Georg Fredrik Pistolekors Viitattu 16.8.2021.Adelsvapen-wiki: Adliga ätten Pistolekors nr 321, Tab 52 Viitattu 16.8.2021. Pistolekors oli aatelissäädyssä sukunsa edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur-Sällskapets tryckeri, 1864, s. 1-6. ==Lähteet== Luokka:Suomalaiset upseerit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1802 syntyneet Luokka:Vuonna 1872 kuolleet
Pimeys (albumi)

Pimeys on Saran 21. tammikuuta 2022 julkaistu yhdeksäs albumi. Albumilta on julkaistu singlet ”Se osa joka rikkoo”, ”Sileä tie”, ”Mun ihminen” sekä Irtoavat leuat. == Kappaleet == # # # # # # # # == Kokoonpano == * Joa Korhonen – laulu, kitara, kosketinsoittimet * Kristian Udd – basso * Andreas Bäcklund – rummut * Marko Kivelä – kosketinsoittimet == Arvostelut == * Desibeli.net: Sara: Pimeys Viitattu 27.6.2022. * Imperiumi: 8½/10Levyarvostelu: Sara - pimeys Viitattu 27.6.2022. * Inferno: Ei valoa ilman pimeyttä – arviossa Sara Viitattu 26.2.2022. * Soundi: Arvio: Saran Pimeys-levyn kuunteleminen on kuin hyppäisi sillalta hyiseen virtaan ja nauttisi kuolemasta Viitattu 30.1.2022. == Lähteet == Luokka:Vuoden 2022 albumit Luokka:Saran albumit
Heikki Väisänen

Heikki Väisänen -nimisiä henkilöitä ovat: * Heikki Väisänen (1864–1940), kansanedustaja * Heikki Väisänen (s. 1943), mäkihyppääjä * Heikki Väisänen (s. 1957), sotakirjailija
Maximilian von Rosenkampff

Maximilian von Rosenkampff (20. marraskuuta 1840 Helsinki – 3. elokuuta 1876) oli suomalainen vapaaherra, sotilas ja valtiopäivämies. Von Rosenkampffin vanhemmat olivat vapaaherra, kenraalimajuri Carl Rosenkampff ja Augusta Johanna Turdin ja puoliso vuodesta 1870 Catharina von Wulff. Von Rosenkampff palveli ensin kamaripaashina keisarillisessa hovissa ja sitten upseerina eri joukko-osastoissa. Vänrikki hänestä tuli 1860, aliluutnantti 1862 ja luutnantti 1863. Sotapalveluksessa von Rosenkampff yleni majuriksi.Geni: Maximilian von Rosenkampff Viitattu 16.8.2021.Adelsvapen-wiki: Adliga ätten och friherrliga ätten Rosenkampf, Tab 7 Viitattu 16.8.2021. Von Rosenkampff oli aatelissäädyssä edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur- Sällskapets tryckeri, 1864, s. 1-6. ==Lähteet== Luokka:Suomalaiset upseerit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1840 syntyneet Luokka:Vuonna 1876 kuolleet
Xiaomi Mi 10T Lite

Xiaomi Mi 10T Lite on Xiaomin 13. lokakuuta 2020 julkaisema älypuhelin, jossa on esiasennettuna Android 10 Xiaomin MIUI-käyttöliittymällä. == Tekniset tiedot == === Muotoilu === Xiaomi Mi 10T Lite -älypuhelimessa on 6,7-tuumainen täysteräväpiirtonäyttö 20:9-kuvasuhteella. === Fyysiset osat === Laitteesta löytyy 2,2 gigahertsin kahdeksanydinsuoritin. Laitteessa on 6 gigatavua RAM- muistia ja 64 gigatavua sisäistä muistia. ==== Kamerat ja multimedia ==== Laitteessa on neljä takakameraa. Pääkameran tarkkuus on 64 megapikseliä, toinen kamera on 8 megapikseliä (ultralaajakulmakamera), kolmas kamera on 2 megapikseliä (makrokamera) ja neljäs kamera on 2 megapikseliä. Etukameran tarkkuus on 16 megapikseliä. Videokuvaus voidaan tehdä 2160p (4K) -resoluutiolla. === Ohjelmisto === Julkaisuhetkellä laitteessa oli esiasennettuna Android 10 Xiaomin MIUI-käyttöliittymällä. == Lähteet == * Phonearena: Xiaomi Mi 10T Lite Luokka:Xiaomin matkapuhelimet Luokka:Android- pohjaiset laitteet Luokka:Vuoden 2020 matkapuhelimet
Xiaomi Mi 10T Pro

Xiaomi Mi 10T Pro on Xiaomin 1. lokakuuta 2020 julkaisema älypuhelin, jossa on esiasennettuna Android 10 Xiaomin MIUI-käyttöliittymällä. == Tekniset tiedot == === Muotoilu === Xiaomi Mi 10T Pro -älypuhelimessa on 6,7-tuumainen täysteräväpiirtonäyttö 20:9-kuvasuhteella. === Fyysiset osat === Laitteesta löytyy 2,84 gigahertsin kahdeksanydinsuoritin. Laitteessa on 8 gigatavua RAM- muistia ja 128 gigatavua sisäistä muistia. ==== Kamerat ja multimedia ==== Laitteessa on kolme takakameraa. Pääkameran tarkkuus on 108 megapikseliä, toinen kamera on 13 megapikseliä (ultralaajakulmakamera) ja kolmas kamera on 5 megapikseliä (makrokamera). Etukameran tarkkuus on 20 megapikseliä. Videokuvaus voidaan tehdä 4320p (8K) -resoluutiolla 30 fps. === Ohjelmisto === Julkaisuhetkellä laitteessa oli esiasennettuna Android 10 Xiaomin MIUI- käyttöliittymällä. == Lähteet == * Phonearena: Xiaomi Mi 10T Pro Luokka:Xiaomin matkapuhelimet Luokka:Android-pohjaiset laitteet Luokka:Vuoden 2020 matkapuhelimet
Xiaomi Mi 11

Xiaomi Mi 11 on Xiaomin 1. tammikuuta 2021 julkaisema älypuhelin, jossa on esiasennettuna Android 11 Xiaomin MIUI-käyttöliittymällä. == Tekniset tiedot == === Muotoilu === Xiaomi Mi 11 -älypuhelimessa on 6,8-tuumainen 2K-näyttö 20:9-kuvasuhteella. === Fyysiset osat === Laitteesta löytyy 2,84 gigahertsin kahdeksanydinsuoritin. Laitteessa on 8 gigatavua RAM-muistia ja 128 gigatavua sisäistä muistia. ==== Kamerat ja multimedia ==== Laitteessa on kolme takakameraa. Pääkameran tarkkuus on 108 megapikseliä, toinen kamera on 13 megapikseliä (ultralaajakulmakamera) ja kolmas kamera on 5 megapikseliä (telekamera/makrokamera). Etukameran tarkkuus on 20 megapikseliä. Videokuvaus voidaan tehdä 4320p (8K) -resoluutiolla 30 fps, 2160p (4K) -resoluutiolla 30 fps, 1080p (täysteräväpiirto) -resoluutiolla 240 fps ja 720p (teräväpiirto) -resoluutiolla 240 fps. === Ohjelmisto === Julkaisuhetkellä laitteessa oli esiasennettuna Android 11 Xiaomin MIUI-käyttöliittymällä. == Lähteet == * Phonearena: Xiaomi Mi 11 Luokka:Xiaomin matkapuhelimet Luokka:Android- pohjaiset laitteet Luokka:Vuoden 2021 matkapuhelimet
Xiaomi Mi 11 Lite

Xiaomi Mi 11 Lite on Xiaomin huhtikuussa 2021 julkaisema älypuhelin, jossa on esiasennettuna Android 11 Xiaomin MIUI-käyttöliittymällä. == Tekniset tiedot == === Muotoilu === Xiaomi Mi 11 -älypuhelimessa on 6,5-tuumainen täysteräväpiirtonäyttö 20:9-kuvasuhteella. === Fyysiset osat === Laitteesta löytyy 2,4 gigahertsin neliydinsuoritin. Laitteessa on 6 gigatavua RAM-muistia ja 128 gigatavua sisäistä muistia. ==== Kamerat ja multimedia ==== Laitteessa on kolme takakameraa. Pääkameran tarkkuus on 64 megapikseliä, toinen kamera on 5 megapikseliä (telekamera/makrokamera) ja kolmas kamera on 8 megapikseliä (ultralaajakulmakamera). Etukameran tarkkuus on 20 megapikseliä. Videokuvaus voidaan tehdä 2160p (4K) -resoluutiolla 30 fps, 1080p (täysteräväpiirto) -resoluutiolla 120 fps ja 720p (teräväpiirto) -resoluutiolla 120 fps. === Ohjelmisto === Julkaisuhetkellä laitteessa oli esiasennettuna Android 11 Xiaomin MIUI-käyttöliittymällä. == Lähteet == * Phonearena: Xiaomi Mi 11 Lite Luokka:Xiaomin matkapuhelimet Luokka:Android-pohjaiset laitteet Luokka:Vuoden 2021 matkapuhelimet
Johan Fredrik Vilhelm Standertskjöld

Johan Fredrik Vilhelm (Wilhelm) Standertskjöld (21. kesäkuuta 1820 Sipoo – 31. joulukuuta 1866 Helsinki) oli suomalainen insinööri, sotilas ja virka- ja valtiopäivämies. Standertskjöldin vanhemmat olivat Johan Fredrik Standertskjöld ja Johanna Vilhelmina Mellin ja puoliso vuodesta 1848 Charlotta Maria Johanna von Kraemer. Juristi, virka- ja valtiopäivämies Karl Johan Robert Standertskjöld oli heidän poikansa. Standertskjöld oli kadetti Haminan kadettikoulussa 1834. Valmistuttuaan hän palveli vänrikkinä vuodesta 1841. Aliluutnantiksi Standertskjöld yleni 1844 ja luutnantiksi 1846. Hänet siirrettiin 1847 tie- ja vesikulkulaitosten johtokunnan palvelukseen 3. luokan insinöörinä, 2. luokan insinööri kapteenin arvolla hänestä tuli 1855 ja 1. luokan insinööri everstiluutnantin arvolla 1857. Hän oli tie- ja vesikulkulaitosten johtokunnan insinöörikunnan päällikkö kesäkuusta 1861.Geni: Johan Fredrik Vilhelm Standertskjöld Viitattu 16.8.2021.Adelsvapen-wiki: Adliga ätten Standertskjöld nr 2126, Tab 24 Viitattu 16.8.2021. Standertskjöld oli aatelissäädyssä edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur- Sällskapets tryckeri, 1864, s. 1-6. ==Lähteet== Luokka:Suomalaiset everstit Luokka:Suomalaiset insinöörit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1820 syntyneet Luokka:Vuonna 1866 kuolleet
Curt Gustaf Stjernvall

Curt (Kurt) Gustaf Stjernvall (19. huhtikuuta 1796 Norrköping – 3. toukokuuta 1864 Helsinki) oli suomalainen pankinjohtaja, sotilas ja valtiopäivämies. Stjernvallin vanhemmat olivat Gustaf Fredrik Stjernvall ja Fredrika Charlotta von Yhlen ja puoliso vuodesta 1828 Sofia Carolina Krook (k. 1883), senaattori Johan Magnus Krookin tytär. Kenraalimajuri Gustav Alexander Robert Stjernvall oli heidän poikansa. Curt Gustaf Stjernvall palveli vuodesta 1812 aliluutnanttina, luutnantti hänestä tuli 1815, alikapteeni 1817, kapteeni 1819 ja majuri 1823. Sotapalveluksesta Stjernvall erosi everstiluutnanttina 1831. Hän toimi sitten Suomen Pankin johtajana, vuodesta 1840 pankin Vaasan konttorissa.Geni: Kurt Gustaf Stjernvall Viitattu 16.8.2021.Adelsvapen-wiki: Adliga ätten Stjernvall nr 1810, Tab 5 Viitattu 16.8.2021. Stjernvall oli aatelissäädyssä edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur- Sällskapets tryckeri, 1864, s. 1-6. ==Lähteet== Luokka:Suomalaiset everstit Luokka:Suomalaiset pankinjohtajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1796 syntyneet Luokka:Vuonna 1864 kuolleet
Keski-Suomen kauppakamari

Keski-Suomen kauppakamari on Keski-Suomessa toimiva elinkeinoelämän järjestö, joka edistää maakunnan alueella elinkeinoelämän menestystä ja kasvua. Järjestö vaikuttaa aktiivisesti elinkeinopolitiikkaan ja nostaa esiin uusia näkökulmia yritysten toimintaympäristön ja kilpailukyvyn kehittämiseksi. Keski-Suomen kauppakamarin puheenjohtajana toimii Antti Määttä, ja sen toimitusjohtajana on toiminut vuodesta 2017 lähtien Ari Hiltunen. == Valiokunnat == Keski-Suomen kauppakamarissa toimii seuraavat valiokunnat: * Finanssi- ja talousvaliokunta * Liikenne- ja aluesuunnitteluvaliokunta * Matkailuvaliokunta * Digivaliokunta * Osaamis- ja työelämävaliokunta * Elinvoimavaliokunta * Kasvu- ja kansainvälistymisvaliokunta * Teollisuusvaliokunta * Viestintävaliokunta * Juniorikilta == Historia == Keski-Suomen kauppakamarin toiminta sai alkunsa vuonna 1930, kun valtioneuvosto vahvisti Jyväskylän kauppakamarin säännöt. Sitä ennen Jyväskylä ympäristöineen oli ollut Tampereen kauppakamarin osasto, ja oman kauppakamarin perustamista ajoi erityisesti Jyväskylän kauppiasyhdistys ==Lähteet== ==Aiheesta muualla== * Keski-Suomen kauppakamari * Keskuskauppakamari Luokka:Suomalaiset kauppakamarit Luokka:Keski-Suomi
Portland Thorns FC

Portland Thorns FC on vuonna 2012 perustettu yhdysvaltalainen jalkapalloseura, joka pelaa naisten NWSL-liigassa. Seuran kotipaikka on Portland, Oregon. Seuralla on sama omistaja kuin miesten pääsarjassa pelaavalla Portland Timbersillä. Portland Thorns voitti NWSL:n mestaruuden sarjan ensimmäisellä kaudella 2013 sekä kausilla 2017 ja 2022. == Lähteet == Luokka:Yhdysvaltalaiset jalkapalloseurat Luokka:Oregonin urheilu Luokka:Vuonna 2012 perustetut urheiluseurat
Suuremman hölmön teoria

Suuremman hölmön teoria on talousteoria, jonka mukaan hinnat nousevat sen vuoksi, että aina löytyy suurempi hölmö tekemään sijoituksia. Teorian mukaan voittoa on mahdollista tehdä myös ylihintaisella osakkeella tai muulla sijoituksella, jos sille löytyy ostaja korkeammalla hinnalla. Tällainen hintojen nousu voi johtaa hintakuplaan, joka puhkeaa kun suurempaa hölmöä ei enää löydykään. == Esimerkkejä == * Osasyy vuosien 2007–2009 finanssikriisille oli oletus että asuntoja voitaisiin myydä eteenpäin aina vain kalliimmalla. * Bitcoin-kryptovaluuttaa on myös pidetty esimerkkinä suurimman hölmön teoriasta, mutta sille on myös vastakkaisia väitteitä. * Tulppaanimania == Lähteet == Luokka:Behavioristinen taloustiede Luokka:Sijoittaminen
Suur-Savon Sähkö

Suur-Savon Sähkö Oy on suomalainen energiakonserni, jonka kotipaikka on Mikkelissä. Yhtiö on perustettu vuonna 1946 ja sen nykyisenä toimitusjohtajana toimii Mikael Venäläinen. Konsernin liikevaihto oli 469,8 miljoonaa euroa vuonna 2023. Se työllistää 160 henkilöä. https://www.sssoy.fi/yrityksesta/suur-savon-sahko-konserni/ Yrityksen liiketoiminta muodostuu sähkön tuotannosta, jakelusta ja myynnistä sekä lämpöliiketoiminnasta. Suur-Savon Sähkö -konsernin muodostavat emoyhtiö Suur- Savon Sähkö Oy sekä tytäryhtiöt Järvi-Suomen Energia Oy, Lumme Energia Oy, Lempeä Lämpö Oy, Evision Oy, Järvi-Suomen Valokuitu Oy sekä Evision Oy. Lumme Energia muodostaa oman konsernin, johon kuuluu alakonsernina Solarigo Systems Oy. == Liiketoiminta ja tytäryhtiöt == Suur-Savon Sähkö konserniin kuuluva Lempeä Lämpö Oy toimittaa kaukolämpöä kymmenellä paikkakunnalla. 81 prosenttia kaukolämmöstä on peräisin järvisuomalaisen metsätalouden sivuvirroista eli muuten hukkaan menevästä energiasta.https://www.lempealampo.fi/yritys/ Suur- Savon Sähkö myös omistaa kaksi vesivoimalaitosta, jotka sijaitsevat Kissakoskella ja Vaajakoskella.https://www.sssoy.fi/kissakosken- vesivoimalaitos/ https://www.sssoy.fi/vaajakoski100/ Verkkoyhtiö Järvi-Suomen Energia Oy vastaa sähkön jakelusta Järvi-Suomen alueella ja vastaa sähköenergian jakelusta yli 102 000 asiakkaalle. Sähköverkon pituus on yli 28 500 kilometriä. Järvi-Suomen Energia on perustettu vuonna 1994 ja sen toimitusjohtajana toimii Arto Nieminen.https://www.jseoy.fi/tietoa- meista/sahkoverkko/#926dafe5 Lumme Energia Oy myy sähköä valtakunnallisesti sekä toimittaa sähköisen liikenteen palveluita ja aurinkopaneeleita kuluttajille ja pienyrityksille. Solarigo Systems toimittaa yrityksille aurinkovoimaloita. Vuonna 2017 perustetun Lumme Energian toimitusjohtajana toimii Sami Kurunsaari.https://www.finder.fi/S%C3%A4hk%C3%B6nmyynti/Lumme+Energia+Oy/Mikkeli/yhteystiedot/3177328 == Suur-Savon Sähkö lyhyesti == * Perustettu vuonna 1946, ensimmäinen toimitusjohtaja 1946–1966 teollisuusneuvos Eino Silkko * Liikevaihto 469,8 miljoonaa vuonna 2023 * Sähköverkon pituus 28 500 km * Henkilöstöä 160 * Sähköverkon asiakkaita 102 000 * Sähkön myynnin asiakkaita 303 000 * Lämpöasiakkaat 1 500 == Lähteet == Luokka:Suomalaiset energiayhtiöt
Kivitavara

Kivitavara on keramiikkalaatu. Se on posliinin ja fajanssin välimuoto, mutta kumpaakin kovempaa ja tiiviimpää. ==Valmistus== Kivitavaran raaka-aineita ovat savi, maasälpä, kvartsihiekka ja piikivi. Kivitavara poltetaan 1200-1300 °C kuumuudessa, jolloin se sintrautuu tiiviiksi. Kivitavaraan jää enemmän reagoimatonta lähtöainetta ja siinä on vähemmän lasimaista ainetta kuin posliinissa, joten se on läpikuultamatonta. Kivitavara on vettä läpäisemätöntä, ja sitä käytetään sekä sellaisenaan että lasitettuna. Suolalasitusta on käytetty usein kivitavarassa. ==Historia== Kivitavaraa on valmistettu Aasiassa jo esihistoriallisina aikoina, esim. Indus-kulttuurin parissa. Keskiaikaisessa Kiinassa ja Japanissa se oli erittäin suosittua ja yleistä. Euroopassa kivitavaran valmistus alkoi myöhemmin, johtuen sopivan saven harvinaisuudesta ja heikommista polttouuneista; kivitavaraa valmistettiin ensiksi Saksassa Reinin laaksossa 1300-luvulla, mutta se saavutti huippunsa 1500-1600-luvuilla suolalasituksen kehittymisen myötä. Englannissa kivitavaran tuotanto alkoi 1600-luvulla, ja sikäläiset valmistajat, kuten Josiah Wedgwood, hallitsivat kivitavaran tuotantoa 1700- ja 1800-luvulla. Suomessa Arabia valmisti kivitavarasta astioita etenkin 1960-1980-luvuilla. Niitä suunnitelivat mm. Anja Winquist ja Ulla Procopé. ==Kuvia== Black earthenware. Pré-Indus civilization. Kashmir.JPG|Ruukku Kashmirista, n. 2700 eaa. 中國 南宋 建窯 兔毫釉茶碗-Tea Bowl with “Hare’s-Fur” Glaze MET DP372022.jpg|Song-dynastian aikainen kiinalainen teemalja Yixing teapot, China, Qing dynasty, c. 1765-1835, stoneware with painted slip - Royal Ontario Museum - DSC03859.JPG|Kiinalainen teepannu Qing-dynastian ajalta, n. 1765-1835 BLW Bartmann Jug.jpg|Saksalainen Bartmannkrug ("partamiesruukku"), Kölnistä, n. 1525-1550 Teapot, England, probably early 1700s, red stoneware - Germanisches Nationalmuseum - Nuremberg, Germany - DSC02617.jpg|Englantilainen teepannu, luultavasti 1700-luvun alusta. 'Dancing Hours' Salt LACMA M.82.206.8.jpg|Wedgdwoodin tehtaan valmistama "jasperware"-tyylinen suola- astia, n. 1780-1785. ==Lähteet== Luokka:Keramiikka
Nikolai Alexander Thesleff

Nikolai Alexander Thesleff (28. joulukuuta 1832 Viipuri – 10. heinäkuuta 1888 Karlsbad) oli suomalainen sotilas, liikemies, tilanomistaja ja valtiopäivämies. Thesleff oli aatelissäädyssä edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur-Sällskapets tryckeri, 1864, s. 1-6. ==Lähteet== Luokka:Maanviljelysneuvokset Luokka:Suomalaiset upseerit Luokka:Suomalaiset maanviljelijät Luokka:Suomalaiset liikemiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1832 syntyneet Luokka:Vuonna 1888 kuolleet
Kappazuri-e

Kappazuri-e (), joskus katagamizuri () ovat japanilaisia käsin väritettyjä puupiirrospainokuvia pääosin Edo-kaudelta. Vaikka käsin väritettyjä painokuvia tuotettiin myös Edossa (nykyinen Tokio), tekniikka tunnetaan erityisesti ajan osakalaisista ja kiotolaisista painokuvista. Kappazuri-essä painokuva painettiin ensin mustalla värillä. Värit maalattiin sen jälkeen paperikaavaimien eli sapluunoiden avulla käsin. Sapluunat valmistettiin joko yhdestä tai useammasta arkista paksua mino-paperia. Tekniikkaa käytettiin jo Nara-kaudella (710–794) kimonokankaiden ja muiden kuvioitujen värikankaiden värjäyksessä. 1700-luvun alussa värjäysmenetelmä otettiin käyttöön puupiirrospainokuvien värjäyksessä. 1700-luvun puolivälissä kappazuri-en korvasi nishiki-e-tekniikka, jossa jokainen väri oli kaiverrettu omalle puulevylleen. Showa-kaudella (1926–1989) ryhmä japanilaisia sosaku hanga -liikkeen graafikkoja elvytti kappazuri-e-perinteen. Sadao Watanaben (1913–1996), Kan Kawadan (1927–1999) ja Yoshitoshi Morin (1898–1992) painotyöt haastoivat taiteen ja käsityön rajoja. == Lähteet == == Aiheesta muualla == * Artikkeli nykyaikaisista kappazuri-e-painokuvista, Viewing Japanese prints. Luokka:Ukiyo-e
Ernst Johan von Willebrand

Ernst Johan von Willebrand (26. maaliskuuta 1825 Vaasa – 30. marraskuuta 1897 Karjalohja) oli suomalainen sotilas ja valtiopäivämies. Von Willebrandin vanhemmat olivat Gustav Jakob von Willebrand ja Carolina Gustava Frenckell ja puoliso vuodesta 1862 Maria Catharina Grönhagen (ero 1881). August Reinhold von Willebrand oli Ernst Johan von Willebrandin velipuoli. Von Willebrand palveli ensin aliupseerina, alivänrikki hänestä tuli 1842, vänrikki 1845, aliluutnantti 1849, luutnantti 1854, alikapteeni 1855 ja kapteeni 1863. Von Willebrand osallistui Oolannin sotaan Suomen rannikon puolustuksessa. Sotapalveluksesta hän erosi majurina 1866.Geni: Ernst Johan von Willebrand Viitattu 16.8.2021.Adelsvapen-wiki: Adliga och friherrliga ätterna von Willebrand nr 1834 och 344, Tab 8 Viitattu 16.8.2021. Von Willebrand oli aatelissäädyssä edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur- Sällskapets tryckeri, 1864, s. 1-6. ==Lähteet== Luokka:Suomalaiset upseerit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1825 syntyneet Luokka:Vuonna 1897 kuolleet
Jaguar I-Pace

Jaguar I-Pace on Jaguarin vuodesta 2018 lähtien valmistama crossover-tyyppinen sähköautomalli. Vuoden 2018 Euro NCAP -kolaritestistä I-Pace sai tulokseksi täydet viisi tähteä. Jaguar I-Pace valittiin Vuoden autoksi Euroopassa 2019. I-Pace voitti myös World Car Awardsin jakamat World Design Award 2019-, World Green Car 2019- ja World Car of the Year 2019 -palkinnot. Vuonna 2021 esiteltiin facelift-malli, jossa on uusittu muun muassa tietoviihdejärjestelmä ja sisäinen latauslaite. == Lähteet == == Aiheesta muualla == I-Pace Luokka:Sähköautot Luokka:J-segmentin autot Luokka:2010-luvun autot Luokka:2020-luvun autot
Varainhoito

Varainhoito eli omaisuudenhoito on sijoituspalvelu, jossa asiakas antaa palvelun tarjoajalle oikeuden hoitaa asiakkaan rahoitusvälineitä ja varallisuutta. Sijoituspalvelun tarjoajia ovat sijoituspalveluyritykset, joissa varainhoitajat työskentelevät. Varainhoitosopimus laaditaan kirjallisena, ja siihen sisällytetään olennaisia tietoja muun muassa sopimuksen piirissä olevista varoista, niiden käytöstä, tallentamisesta, palkkioista ja omaisuuden tuoton laskentaperusteista. Varainhoidossa päätösvalta sijoittamisesta on annettu kokonaan tai osittain varainhoitajalle sopimuksen perusteella. Ns. täyden valtakirjan varainhoidossa varainhoitaja liikuttelee sijoituksia itsenäisesti asiakkaalta kysymättä sovittujen ehtojen puitteissa. Mikäli päätösvalta on annettu varainhoitajalle osittain, puhutaan myös konsultatiivisesta varainhoidosta, jolloin varainhoitaja vain tuottaa neuvontaa ja ohjausta sijoituspäätöksiin. Asiakkaat hankkivat varainhoitopalveluita, koska he uskovat pääsevänsä sillä parempaan lopputulokseen kuin itse. Varainhoitopalvelut usein hinnoitellaan palvelun menestykseen sitoen, joka ohjaa myös varainhoitajan intressejä. Varainhoitotoimintaa Suomessa säätelee sijoituspalvelulaki (747/2012), ja sitä valvoo Finanssivalvonta. == Lähteet == Luokka:Arvopaperioikeus Luokka:Sijoittaminen
Vilhelm Otto Casper David Wrede

Vilhelm Otto Casper David Wrede (af Elimä) (10. joulukuuta 1827 Leppävirta – 31. toukokuuta 1878 Kuopio) oli suomalainen vapaaherra, sotilas ja virka- ja valtiopäivämies. Wreden vanhemmat olivat Gustaf Wrede af Elimä ja Catharina Elisabet Lamoni ja puoliso vuodesta 1851 Hedvig Johanna Wilhelmina Gustava Armfelt. Taidemaalari, valtiopäivämies Casper Wrede, teollisuusjohtaja, valtiopäivämies Carolus Wrede, pääjohtaja Gustaf Oskar Axel Wrede ja tilanomistaja, valtiopäivämies August Henrik Uno Wrede olivat heidän poikiaan. Wrede oli oppilas merikadettikoulussa Pietarissa ja palveli sieltä valmistuttuaan Venäjän keisarillisessa laivastossa. Luutnantiksi hän yleni 1849 ja kapteeniluutnantiksi 1851. Luotsikapteenina Tammisaaressa Wrede toimi vuodesta 1853. Hän erosi palveluksesta majurina 1857. Wrede toimi Kuopiossa vankilanjohtajana syyskuusta 1871 maaliskuuhun 1878. Hän teki itsemurhan toukokuun lopussa 1878.Geni: Major Wilhelm Otto Casper David Wrede af Elimä Viitattu 16.8.2021.Adelsvapen-wiki: Friherrliga ätten Wrede af Elimä nr 44, Tab 43 Viitattu 16.8.2021. Wrede oli aatelissäädyssä edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur-Sällskapets tryckeri, 1864, s. 1-6. ==Lähteet== Luokka:Suomalaiset upseerit Luokka:Suomalaiset vankilanjohtajat Luokka:Suomen suuriruhtinaskunnan virkamiehet Luokka:Itsemurhan tehneet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1827 syntyneet Luokka:Vuonna 1878 kuolleet
Varainhoitaja

Varainhoitaja eli ominaisuudenhoitaja tarkoittaa ammattihenkilöä joka hoitaa asiakkaidensa varainhoitoa. Varainhoitajana toimiminen on luvanvaraista ja sitä valvoo Finanssivalvonta. == Lähteet == Luokka:Arvopaperioikeus Luokka:Sijoittaminen
Tulvaniitynsilta

Tulvaniitynsilta (ruots. Flödängsbron) on Vantaanjoen ylittävä kevyen liikenteen silta Helsingissä. Se otettiin käyttöön 8. lokakuuta 2020. Vinokaarinen langerpalkkisilta kaareutuu sivusuunnassa, ja sen kaarevuus auttaa muun muassa vakaamaan siltaa ja antamaan joelle tilaa tulvia. Erikoisesti kaareutuvan siltatyypin valitsemiseen vaikutti muutamaa vuotta aikaisemmin valmistunut Itikan kevyen liikenteen silta Seinäjoella. Rakennustyöt aloitettiin heinäkuussa 2019, ja sillan rakentaminen oli osa Raide-Jokeri-kokonaisuutta. Välittömästi sillan pohjoispuolella sijaitsi tuolloin Maaherrantien rautatiesilta, joka purettiin Tulvaniitynsillan valmistuttua. Rautatiesillassa oli kevyelle liikenteelle tarkoitettu alempi siltataso, jota ei Tulvasillansillan avauduttua enää tarvittu. Vanhan sillan tilalle rakennettiin uusi Raide-Jokerin pikaraitiosilta, jossa on myös pyöräilykaistat osana Viikinbaanaa. Jalankulkuväylää raitiosillalla ei ole. == Lähteet == == Aiheesta muualla == Luokka:Helsingin kevyen liikenteen sillat Luokka:Oulunkylä Luokka:Viikki
Brynolf

Brynolf on alun perin muinaisruotsalainen miehen etunimi. Nimi merkitsee panssaripaitaista sutta. Nimen saksalainen vastine on Brunolf Suomessa nimi Brynolf on Digi- ja väestötietoviraston tietojen mukaan annettu vuoden 2019 loppuun mennessä henkilölle. Brynolfin nimipäivä on suomenruotsalaisen kalenterin mukaan 16. elokuuta, ruotsalaisen pyhimyksen, Skaran piispa Brynolf Algotssonin muistopäivänä. Nimi on ollut kalenterissa vuodesta 1702 saakka, aluksi kirjoitettuna Brynolph. == Tunnettuja Brynolfeja == * Brynolf Algotsson (k. 1317), ruotsalainen piispa ja pyhimys * Brynolf Blomqvist (1855–1921), suomalainen arkkitehti * Brynolf Honkasalo (1889–1973), suomalainen rikosoikeuden professori * Brynolf Roiha (1870–1906), suomalainen maanviljelijä, tehtailija ja valtiopäivämies == Lähteet == Luokka:Etunimet
Zach Wilson

Zachary "Zach" Kapono Wilson (3. elokuuta 1999 Draper, Utah) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Hän edustaa Denver Broncosia. New York Jets varasi Wilsonin NFL:n varaustilaisuuden 2021 toisena pelaajana. Wilson edusti collegeurallaan Brigham Youngin yliopistoa. Hän pelasi BYU:ssa vuosina 2018–2020 30 peliä, joissa heitti 7652 jaardia ja 56 touchdownia. Huhtikuussa 2024 Jets kauppasi Wilsonin ja seitsemännen kierroksen varausvuoron Denver Broncosiin vaihdossa kuudennen kierroksen varausvuoroon. https://www.nfl.com/news/jets-trade-qb- zach-wilson-to-broncos-in-exchange-for-late-round-pick-swap ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1999 syntyneet Luokka:Elävät henkilöt
Trey Lance

Trey Lance (9. toukokuuta 2000 Marshall, Minnesota) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Hän edustaa Dallas Cowboysia. San Francisco 49ers varasi Lancen NFL:n varaustilaisuuden 2021 kolmentena pelaajana. Lance edusti collegeurallaan Pohjois-Dakotan osavaltionyliopistoa. Hän pelasi collegessa vuosina 2018–2020 19 peliä, joissa heitti 2947 jaardia ja syötti 30 touchdownia. Lisäksi hän juoksi 1325 jaardia ja teki juosten 18 touchdownia. Elokuussa 2023 49ers kauppasi Lancen Cowboysiin vaihdossa neljännen kierroksen varausvuoroon.https://www.espn.com/nfl/story/_/id/38259989/qb-trey-lance- dealt-49ers-cowboys-4th-rounder ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 2000 syntyneet Luokka:Elävät henkilöt
Anni Laakso (pesäpalloilija)

Anni Laakso (s. 27. heinäkuuta 1994) on suomalainen pesäpalloilija. Laakso edustaa Superpesiksessä pelaavia Seinäjoen Maila- Jusseja.https://www.superpesis.fi/joukkueet/naiset/seinajoen-maila-jussit/ Hänen kasvattajaseuransa on Nurmon Jymy. Laakso pelasi Lännen joukkueessa vuosien 2021 ja 2023 Itä-Länsi- otteluissa.https://www.superpesis.fi/uutiset/johanna-pirskanen-toteuttaa- pesapalloilijan-unelman-valinta-naisten-ita-lansi-otteluun-on-totta/ Laakso on pelannut urallaan 99 Superpesiksen runkosarjaottelua. Näissä hän on lyönyt 13 kunnaria ja 113 tavallista juoksua, tuonut 58 juoksua ja kerännyt 316 kärkilyöntiä. Laakso on pelannut urallaan 21 Superpesiksen ylempää pudotuspeliottelua. Näissä hän on lyönyt kuusi juoksua, tuonut kahdeksan juoksua ja kerännyt 48 kärkilyöntiä. Laakso on pelannut urallaan viisi Superpesiksen karsintasarjan ottelua. Näissä hän on lyönyt yhden kunnarin ja kuusi tavallista juoksua, tuonut kaksi juoksua ja kerännyt 14 kärkilyöntiä. http://www.pesiksenmaailma.fi/index.php/component/tilastot/?pelaajaid=6813&view;=pelaajakortti Tilastot päivitetty 16. elokuuta 2021. == Lähteet == Luokka:Suomalaiset pesäpalloilijat Luokka:Vuonna 1994 syntyneet Luokka:Elävät henkilöt
Valtion tulevaisuuspuolue

Valtion tulevaisuuspuolue () on yksi Egyptin poliittisista puolueista. Puolue on yksi maan suurimmista. Sillä on senaatissa lähes puolet paikoista (149 paikkaa kolmestasadasta) ja edustajainhuoneessa 316 / 596 paikkaa. Puolue edustaa nationalismia ja populismia. Puolue perustettiin vuonna 2014. Luokka:Egyptin politiikka
Apigeniini

Apigeniini (C15H10O5) on flavoneihin kuuluva heterosyklinen ja aromaattinen orgaaninen yhdiste. Yhdistettä on käytetty väriaineena ja sitä tutkitaan runsaasti sen biologisten ominaisuuksien vuoksi ja markkinoidaan lisäravinteena. == Ominaisuudet == Huoneenlämpötilassa apigeniini on vaaleankeltaista kiteistä ainetta. Yhdiste on käytännöllisesti katsoen veteen liukenematonta, mutta liukenee emäksiin. Apigeniini liukenee kohtalaisesti etanoliin. Apigeniinia esiintyy useissa kasveissa kuten sellerissä, persiljassa, kamomillassa, teepensaassa ja sitrushedelmissä. Se esiintyy usein glykosideina kuten apiinina. Kasveissa apigeniini voi suojata lehtiä UV- säteilyn aiheuttamilta vaurioilta. Apigeniinia on tutkittu runsaasti biologisten ominaisuuksien, ja erityisesti hapettumista ehkäisevien ominaisuuksien, vuoksi ja yhdisteellä on useita muitakin vaikutusmekanismeja. Yhdisteellä voi olla esimerkiksi Alzheimerin tautia ja masennusta ehkäiseviä vaikutuksia, tulehdusta hillitseviä ominaisuuksia ja eräiden syöpien kasvua estäviä ominaisuuksia. Sitä on tutkittu myös diabeteksen ja rasva- aineenvaihdunnan sairauksien hoidossa. Apigeniinin yhteivaikutuksista ruuan ja lääkkeiden kanssa on vain vähän tietoa. Suurina pitoisuuksina apigeniini voi olla myrkyllistä maksalle. == Käyttö == Apigeniinia voidaan käyttää villan värjäämiseen keltaiseksi. == Biosynteesi == Apigeniinia muodostuu fenyylipropanoidireitillä lähtien fenyylialaniinista tai tyrosiinistä. Välivaiheina ovat muun muassa kanelihappo, kalkoni ja naringeniini. Viimeisessä vaiheessa naringeniini hapetetaan apigeniiniksi flavanoni­syntaasi­entsyymin katalysoimana. : == Lähteet == == Aiheesta muualla == *PubChem: Apigenin *Human Metabolome Database (HMDB): Apigenin *Food Component Database (FooDB): Apigenin *DrugBank: Apigenin *Kyoto Encyclopedia of Genes and Genomes (KEGG): Apigenin *ChemBlink: Apigenin Luokka:Flavonoidit
Bloodflowers

Bloodflowers on brittiläisen The Cure -yhtyeen yhdestoista studioalbumi, joka ilmestyi vuonna 2000. == Kappaleet == # # 11:13 # # # # # # # 7:20 # # == Arvostelut == * AllMusic: * Soundi: == Lähteet == == Aiheesta muualla == * Luokka: The Curen albumit Luokka: Vuoden 2000 albumit
Pankkikirja

Pankkikirja on pankin myöntämä paperinen kirja, jossa pidetään kirjaa tilitapahtumista. Pankkikirjoja on kahta päätyyppiä: säästökirjoja ja vastakirjoja. Säästökirjat ovat sidottuina säästötileihin ja ovat velkakirjan luonteisia. Niihin ei voi liittää muita pankkipalveluita, ja asiointi onnistuu vain pankin tiskillä kyseisen säästökirjan kanssa. Vastakirjat ovat sen sijaan vastaavasti sidottuina käyttötileihin. Pankkikirjat voivat olla myös muistikirjatyyppisiä, jolloin rahaa voi nostaa myös esimerkiksi henkilötodistusta vastaan ja tiliin voi liittää myös muita tilinkäyttövälineitä. Pankkikirjoja käytettiin pankkiasioinnin lisäksi aiemmin myös esimerkiksi vuokravakuuksina, ja säästökirjoja myös annettiin lahjoina. == Historia == Vielä vuonna 2002 Suomessa oli käytössä ainakin 1,4 miljoonaa pankkikirjaa, joista noin puolet aktiivikäytössä. Pankkikirjoista luopui ensimmäisenä Suomessa Nordea vuonna 2010, jonka jälkeen myös muut pankit ovat luopuneet niistä pikku hiljaa. Säästökirjoja on kuitenkin vieläkin (2021) vähäisesti käytössä, ja niistä saa edelleen talletukset pois, ellei kyseessä ole erittäin kauan käyttämättömänä ollut tili. == Lähteet == Luokka:Pankkitoimi
The Cure (albumi)

The Cure on saman nimisen yhtyeen kahdestoista studioalbumi, joka ilmestyi vuonna 2004. == Kappaleet == # # # # # # # # # # # # # # # == Arvostelut == * AllMusic: * Soundi: == Lähteet == == Aiheesta muualla == * Luokka: The Curen albumit Luokka: Vuoden 2004 albumit
Netta Rummukainen

Netta Rummukainen (s. 27. kesäkuuta 1996) on suomalainen pesäpalloilija. Rummukainen edustaa Superpesiksessä pelaavaa Hyvinkään Tahkoa.https://www.superpesis.fi/joukkueet/naiset/hyvinkaan-tahko/ Hän on edustanut Superpesiksessä myös Seinäjoen Maila-Jusseja, Kajaanin Pallokerhoa ja kasvattajaseuraansa Viinijärven Urheilijoita. Hän pelaa sisäpelissä etenijänä ja ulkokentällä kopparina.https://hyvinkaantahko.fi/netta- rummukainen/ Rummukainen on pelannut urallaan 123 Superpesiksen runkosarjaottelua. Näissä hän on lyönyt kymmenen kunnaria ja kymmenen tavallista juoksua, tuonut 123 juoksua ja kerännyt 422 kärkilyöntiä. Rummukainen on pelannut urallaan yhdeksän Superpesiksen ylempää pudotuspeliottelua. Näissä hän on tuonut kaksi juoksua ja kerännyt 23 kärkilyöntiä. http://www.pesiksenmaailma.fi/index.php/pelaajakortit?pelaajaid=3437&view;=pelaajakortti Tilastot päivitetty 16. elokuuta 2021. == Lähteet == Luokka:Suomalaiset pesäpalloilijat Luokka:Vuonna 1996 syntyneet Luokka:Hyvinkään Tahkon pelaajat Luokka:Elävät henkilöt
Nikon D7100

Nikon D7100 on Nikonin digitaalinen järjestelmäkamera. Se julkistettiin 21. helmikuuta 2013 ja se tuli Suomessa myyntiin noin 1 200 euron suositushintaan. Kamerassa on 24 megapikselin APS-C-kokoinen CMOS-kenno ja sillä pystyy kuvaamaan kuusi kuvaa sekunnissa. 1,3-kertaisessa rajaustilassa voi ottaa seitsemän kuvaa sekunnissa. Videota pystyy kuvaamaan FullHD-laadulla 60, 50, 25 tai 24 kuvaa sekunnissa. Kamerassa on 3,2 tuuman näyttö ja kaksi muistikorttipaikkaa. Runko on valmistettu magnesiumseoksesta. Kameran edeltäjä on vuonna 2010 julkaistu Nikon D7000 ja seuraaja vuonna 2015 julkaistu Nikon D7200. == Lähteet == == Aiheesta muualla == *Nikon D7100 Nikonin sivuilla D7100
Riitasensuon sotavankileiri

Riitasensuon sotavankileiri eli Kurileiri n:o 24 oli Kerimäen Riitasensuolla sijainnut sotavankileiri. Riitasensuolle saapui 100 ensimmäistä sotavankia lokakuussa 1941. Heidän majapaikkana toimi suon lähettyvillä sijainnut Raateahon talo. Sotavankeja lähetettiin ojittamaan suota ja nostamaan turvetta samana lokakuuna 1941 Riitasensuon Turve Oy:n työmaalle yrityksen ja Kotijoukkojen esikunnan tekemän sopimuksen perusteella.Myllymäki 2013, 25-26. Riitasensuon turve Oy:n ja Kotijoukkojen esikunnan välinen sopimus purettiin 31. joulukuuta 1942.Myllymäki 2013, 38. Leiri siirrettiin 24. tammikuuta alkaenMyllymäki 2013, 62. ja 10. helmikuuta 1943 mennessä Vaasaan ja lakkautettiin vuonna 1944. Kurisotavankien, eli sotavankikarkurien ja muiden vaarallisiksi katsottujen sotavankien, leiri perustettiin virallisesti 10. heinäkuuta 1942.Myllymäki 2013, 35. Kurileiri syntyi tarpeesta koventaa rangaistuskäytäntöjä, sillä aiemmin vuonna 1942 esitetty kuolemanrangaistusehdotus ei ollut mennyt päämajassa läpi. Rangaistusten koventamisen lisäksi motiivina oli muiden sotavankileirien tilanteen helpottaminen, sillä kurileirin avulla hankaluuksia aiheuttaneet vangit saatettiin eristää muista vangeista. Muista sotavankileireireistä sotavankileiri 24 poikkesi vain tiukemman vartioinnin suhteen, mutta oletettavasti vankien kohtelu etenkin vankileirin alkuaikoina oli ankaraa ja paikoitellen jopa mielivaltaista. Riitasensuolla on nykyisin muistomerkki ja joukkohautausmaa, johon on haudattu 98 sotavankia. == Lähteet == * Danielsbacka, Mirkka: Sotavankikohtalot. Neuvostosotavangit Suomessa 1941-1944. Helsinki: Kustannusosakeyhtiö Tammi, 2016. ISBN 978-951-31-8549-7. * * ===Viitteet=== Luokka:Kerimäki Luokka:Vankileirit Suomessa 1939–1945 Luokka:Savonlinnan historia
Fibroosi

Fibroosi on arpeutumista jota tapahtuu, kun tiivistä sidekudosta muodostuu elimen solukon solujen kuollessa niiden tilalle. Fibroosia kertyy yleisimmin elimiin joiden solukko uusituu hitaasti tai ei ollenkaan, kuten: sydän, keuhkot, maksa, munuaiset ja haima. Fibroosi haittaa elimen toimintaa. Esimerkiksi sydämessä fibroosi aiheuttaa sydämen vajaatoimintaa ja äkkikuolemia. == Katso myös == * Keuhkofibroosi * Kystinen fibroosi == Lähteet == * === Viitteet === == Aiheesta muualla == * * Luokka:Histologia
Harrie Lavreysen

Harrie Lavreysen (s. 14. maaliskuuta 1997 Luyksgestel, Pohjois-Brabant) on alankomaalainen ratapyöräilyn moninkertainen olympiavoittaja, maailman- ja Euroopan-mestari. Lavreysen saavutti vuonna 2021 järjestetyissä Tokion olympialaisissa kultaa eräajossa ja joukkuesprintissä sekä pronssia keirinissä. Pariisin olympialaisissa 2024 hän saavutti kultaa joukkuesprintissä, eräajossa ja keirinissä. Lavreysen on voittanut maailmanmestaruuden eräajossa 2019, 2020, 2021, 2022, 2023 ja 2024, keirinissä 2020, 2021 ja 2022, joukkuesprintissä 2018, 2019, 2020, 2021, 2023 ja 2024 sekä kilometrin aika-ajossa 2024. Hän saavutti MM-hopeaa eräajossa 2017 sekä joukkuesprintissä 2017 ja 2022. Lisäksi hän on sijoittunut MM-kilpailuissa keirinissä neljänneksi 2023, kuudenneksi 2018 ja kahdeksanneksi 2024 sekä eräajossa kymmenenneksi 2018. Lavreysen saavutti Minskin Euroopan kisoissa 2019 kultaa keirinissä ja joukkuesprintissä sekä hopeaa eräajossa. Hän on voittanut Euroopan-mestaruuden keirinissä 2019, 2023, 2024 ja 2025, eräajossa 2021, 2023, 2024 ja 2025 sekä joukkuesprintissä 2018, 2019, 2021, 2022, 2023 ja 2024, saanut EM-hopeaa eräajossa 2019 ja joukkuesprintissä 2025 sekä pronssia joukkuesprintissä 2017 ja eräajossa 2018. Lavreysen saavutti alle 23-vuotiaiden EM-kilpailuissa kultaa keirinissä ja hopeaa eräajossa 2017 sekä kultaa eräajossa ja joukkuesprintissä ja hopeaa keirinissä 2019. Lavreysen on voittanut maailmancupin kilpailun eräajossa Manchesterissa 2017, Lontoossa 2018 sekä Minskissä, Glasgow'ssa ja Hongkongissa 2019, keirinissä Miltonissa 2017 ja Minskissä 2019 sekä joukkuesprintissä Pruszkówissa 2017, Miltonissa, Berliinissä ja Lontoossa 2018 sekä Minskissä, Glasgow'ssa ja Hongkongissa 2019. == Lähteet == Luokka:Alankomaalaiset ratapyöräilijät Luokka:Alankomaalaiset olympiavoittajat Luokka:Vuonna 1997 syntyneet Luokka:Elävät henkilöt
Tyyne Salminen (opettaja)

Tyyne Laina Salminen (7. toukokuuta 1889 Myrskylä – 1. toukokuuta 1968 Helsinki) oli suomalainen filosofian maisteri ja lehtori.Aikalaiskirja 1934Kuka kukin on 1954Geneanet : Tyyne Laina Salminen Salmisen vanhemmat olivat kansakoulunopettaja Kaarle Fredrik Salminen (1851–1895) ja Maria Matilda Mattila (1852–1926). Hän pääsi ylioppilaaksi 1908 ja valmistui filosofian kandidaatiksi 1912 ja filosofian maisteriksi 1919. Salminen teki opintomatkoja Italiaan ja Ranskaan 1926, Saksaan 1930 sekä Ruotsiin ja Norjaan 1932. Salminen oli Tuusulan kansanopiston johtajana 1915–1921 ja opettajana Lohjan yhteiskoulussa vuodesta 1921 alkaen. Hän oli Raittiuden ystävien sihteerinä 1920–1921. Salminen oli Suomen nuorison liiton toimikunnan jäsenenä 1917–1922 ja Suomen kansanopistoyhdistyksen toimikunnan jäsenenä 1918–1921. Lohjan kauppalanvaltuuston jäsenenä Salminen oli 1948–1950. Hän oli Suomen nuorison liiton kunniajäsen. Salminen kirjoitti lehtiartikkeleita ja hän keräsi Myrskylän murresanaston Sanakirjasäätiölle. == Julkaisuja == * Naisten yleinen raittiuskokous Helsingissä marraskuun 20 - 22 p:nä 1922; laatineet Hymmi Nyyssönen, Tyyne Salminen ja Helli Suominen. Helsinki 1922 * Nuoriso ja väkijuomat. Naisten raittiuskeskuksen julkaisuja n:o 14. Helsinki 1934 * Myrskylän pitäjän vaiheita Ruotsin vallan aikana. Myrskylän kunta, Myrskylä 1936 * Johannes Linnankoski: esitelmä Johannes Linnankosken museo- ja muistopatsasrahaston hyväksi pidettäviin juhliin. Uudenmaan maakuntaliitto, Helsinki 1937 == Toimitustöitä == * Johannes Linnankoski nuorisoseuramiehenä sekä novelli Rippinuttu: myydään Uudenmaan nuorisoseuran neuvontarahaston hyväksi. Uudenmaan nuorisoseuran julkaisu. WSOY 1923 ==Lähteet== Luokka:Suomalaiset opettajat Luokka:Lohjan kaupunginvaltuutetut Luokka:Vuonna 1889 syntyneet Luokka:Vuonna 1968 kuolleet
Nishiki-e

pienoiskuva|Varhainen nishiki-e-painokuva. Suzuki Harunobu: ’Puuhevosella leikkivä lapsi ja varjoa kantava nainen’, Tokion kansallismuseo, Tokio. Nishiki-e (, kirjamellisesti ’brokadikuvat’) on Edo-kauden Japanissa kehitetty tekniikka, jolla pystytään painamaan monivärisiä puupiirrospainokuvia. Värit kaiverretaan erillisille puupainolevyille. Kun sama vedosarkki painetaan erillisillä painolevyillä lopputuloksena on monivärinen kuva. == Väripainotekniikkojen kehitys == Ennen moniväripainotekniikan kehittämistä painokuvat olivat yksivärisiä (sumizuri-e). Myöhemmin yksivärisinä painettuja kuvia ja kirjoja maalattiin tai värjättiin käsin.Marks 2010 s. 14 1700-luvun alussa otettiin käyttöön kimonokankaiden värjäyksestä lainattu kappazuri-e- tekniikka, jossa painokuvien erilliset värit maalattiin leikattujen paperisapluunoiden avulla. Samaan aikaan ensimmäisiä värikuvia painettiin kahdella eri painolevyllä (benizuri-e). Nishiki-e-tekniikka syntyi, kun käyttöön otettiin kaiverrettu kohdistusmerkki (kento), jonka avulla erilliset painolevyt saatiin kohdistettua tarkasti. Moniväristen kuvien painamisesta tuli teknisesti mahdollista, kun liikkuvien painolevyjen aiheuttama epätarkkuus ei enää ollut ongelma. Saman kuvan painamiseen tarvittuja erillisiä painolevyjä saattoi olla jopa kymmenen. Ensimmäiset Nishiki- tekniikalla painetut kuvat olivat yksityisesti tilattuja surimono-kuvia. Yksityisten tilausten painamisessa ei säästelty kustannuksissa, joten niissä pystyttiin käyttämään erittäin kalliita ja kokeellisia tekniikoita. Ensimmäisinä varsinaisina nishiki-e-painokuvina pidetään kuitenkin Suzuki Harunobun (1725-70) vuonna 1765 suunnittelemia väripainokuvia.Munsterberg 1982 s. 46-47 == Merkitys == Tekniikasta tuli nopeasti erittäin suosittu. Ukiyo-en historiassa tapahtui käänne nishiki-e-tekniikan kehittämisen myötä. Väripainokuvista tuli vallitseva painotapa ukiyo-e-tyylisuunnassa. Kirkasväriset nishiki-e-kuvat ovat käytännössä yhtä kuin nykyisin tuntemamme ukiyo-e. Uusi tekniikka johti ennen pitkää yksittäisten painoarkkien julkaisemisen lisääntymiseen. Myöhemmin orihon‎-sidontatekniikalla yhteen koostetuista kuvasarjoista tuli standardi, jolla monet ukiyo-e-mestarit julkaisivat suunnittelemansa kuvat.Bell 2002 s. 119 Kuvien suunnittelijat, kustantajat ja painajat pyrkivät jatkuvasti löytämään entistä kirkkaampia ja nopeammin kuivuvia väripigmenttejä. Loppukauden ukiyo-e kuvissa käytettiinkin usein Euroopasta tuotuja värejä.Bell 2002 s. 6 == Lähteet == * * * === Viitteet === == Aiheesta muualla == * Ukiyo-e printmaking process of Hokusai's masterpiece, Adachi woodcut prints. Luokka:Ukiyo-e
Luettelo Miklós Radnótin runojen suomennoksista

Tämä on luettelo unkarilaisen runoilijan Miklós Radnótin runojen suomennoksista: Radnótin runojen suomennoksia on julkaistu kokoelma: * Vaahtopää taivas: valikoima runoja 1928–1944, suomennos ja jälkisanat Hannu Launonen, Helsinki: WSOY 2003 ISBN 951-0-28227-8 Lisäksi suomennoksia on seuraavissa julkaisuissa: Hannu Launosen suomennoksia: Parnasso 2002:4 * Federico García Lorca * Ja näinkö minä mietiskelen...? * Merkintä profeetta Habakukin kirjaan * Pakkomarssi * Pariisi * Postikortteja: 1–4 * Psalmeja, mietteitä: 1–8 Anna-Maija Raittilan suomennoksia antologiassa Kutsut minua nimeltä: uskonnollista runoutta 1900-luvun Euroopassa, Helsinki: Kirjapaja 1981 ISBN 951-621-300-6 * Juuri * Särkynyt elegia Anna-Maija Raittilan suomennoksia antologiassa 'Lähteenkirkas hiljaisuus: uskonnollista runoutta 1900-luvun Euroopassa, Helsinki: Kirjapaja 1983 ISBN 951-621-403-7 * Adventti, myöhäinen kulkija Anna-Maija Raittilan suomennoksia antologiassa Taivas irtosi maasta: unkarilaista lyriikkaa 1900-luvulta, Helsinki: Kirjayhtymä 1986 ISBN 951-26-2626-8 * Ei muisto eikä lupaus * Elegia * En tiedä * Eräs omistus teokseen "Jyrkkä tie" * Haparoiva oodi * Ilta puutarhassa * Ja armotonta * Jos katsot minuun päin... * Juuri * Kerran vain * Kevät lentää... * Kuolemaan tuomittu, jatka matkaa! * Kättesi sylissä * Miehen päiväkirja * Pakanallinen tervehdys * Piilossa * Pikamarssi * Rauhan hymni * Seitsemäs eklogi * Särkynyt elegia: 1–3 * Yksinkertainen laulu vaimosta Toivo Lyyn suomennoksia antologiassa Unkarin lyyra, Helsinki: Suomalaisen kirjallisuuden seura 1970 * Federico Garcia Lorca * Hispania, Hispania * Kirje puolisolle * Razglednicák – kuvakortteja: 1–3 * Vain kulje, kuolemantuomion saanut! Radnóti, Miklós Radnóti, Miklós
Pumén kieli

Pumé, myös yaruro, on Venezuelassa asuvien yaruroiden puhuma isolaattikieli. Vuonna 2009 kieltä puhui 5840 ihmistä. Kieltä kirjoitetaan latinalaisilla aakkosilla. Uusi testamentti käännettiin puméksi vuonna 2012. == Fonologia == === Vokaalit === Etinen Keskinen Takainen Ora. Nas. Ora. Nas. Ora. Nas. Suppea i ĩ u ũ Puolisuppea e ẽ o õ Puoliavoin ɛ ɔ Avoin a ã Lähde: === Konsonantit === Bilabiaali Dentaali Alveolaari Palataali Velaari Glottaali Nasaali m n ɲ ŋ Klusiili Norm. b d ɟ g Palat. pj tj cj kj Frikatiivi β ʃ x h Tremulantti r Lähde: == Lähteet == Luokka:Isolaattikielet Luokka:Venezuelan kielet
Aoren kieli

Aore on hiljattain kuollut kieli, jota puhuttiin Vanuatulle kuuluvalla Espiritu Santon saarella. Vuonna 2009 kielellä ei ole yhtään elossa olevia puhujia. Aorella ei ollut kirjoitettua muotoa. == Lähteet == Luokka:Vanuatun kielet Luokka:Kuolleet kielet Luokka:Pohjois-Vanuatun kielet
Merkintähinta

Merkintähinta on osakkeesta osakeyhtiölle maksettava summa osaketta kohden yhtiötä perustettaessa tai osakeannin yhteydessä. Osakeyhtiötä perustettaessa merkintähinta määräytyy nimellisarvon mukaisesti, mikä on sama jokaista osaketta kohden. Osakeannin yhteydessä merkintähinta määräytyy samoin, ja yhtiön osakepääoma korottuu liikkeelle laskettujen osakkeiden nimellisarvojen määrällä. Osakkeen merkitseminen ja merkintähinnan maksaminen ovat kaksi eri asiaa - yleensä ne eivät tapahdu samanaikaisesti vaan maksu tapahtuu merkitsemisen jälkeen. Merkintähinnat merkitään yleensä suoraan yhtiön osakepääomaan tai sen korotukseksi. Joissain tapauksissa merkintähinta on rahan sijasta mahdollista maksaa myös apporttina. == Lähteet == Luokka:Osakeyhtiöt Luokka:Sijoittaminen